RIFIV, IB2 Právne minimum – súkromnoprávne aspekty

**Sylaby**

**Pracovné právo a právo sociálneho zabezpečenia**

**Letný semester, ak. rok 2016/2017**

nepárny týždeň, piatok, od **11:40** do **14:40** hod., miestnosť: **Kováčska 30, P03**

vyučujúci: *JUDr. Marcel Dolobáč, PhD., JUDr. Jana Žuľová, PhD., JUDr. Monika Seilerová, PhD.*

1. **17. 2. 2017 – Úvod do pracovného práva, vyučujúca: dr. Žuľová**

Ochranná funkcia pracovného práva. Predmet regulácie pracovného práva. Závislá práca *v.* živnosť. Kto môže byť zamestnancom. Nelegálna práca, nelegálne zamestnávanie a ich kontrola. Letné brigády a vypomáhanie v rodinných firmách.

1. **03. 3. 2017 – Pracovnoprávne vzťahy, vyučujúca: dr. Seilerová**

Kto môže byť zamestnávateľom. Predzmluvné vzťahy. Pracovná zmluva a pracovný pomer. Príprava pracovnej zmluvy (vzor na vyplnenie). Druhy pracovných pomerov. Pracovný pomer na určitú dobu (praktické príklady jeho predĺženia a opätovného dohodnutia).

1. **17. 3. 2017 – Pracovný čas, dovolenka a odmeňovanie, vyučujúci: dr. Seilerová**

Denný pracovný čas. Týždenný pracovný čas. Rovnomerné rozvrhovanie pracovného času. Nerovnomerné rozvrhovanie pracovného času. Prestávky v práci. Druhy dovolenky. Minimálna mzda a minimálny mzdový nárok. Mzdové zvýhodnenia.

1. **31. 3. 2017 – Skončenie pracovného pomeru, vyučujúci: dr. Dolobáč.**

Skončenie pracovného pomeru v skúšobnej dobe. Dohoda o skončení pracovného pomeru. Výpoveď. Okamžité skončenie pracovného pomeru. Rozdiely medzi jednotlivými spôsobmi skončenia pracovného pomeru + vzory. Odstupné. Odchodné. Uplatnenie neplatnosti skončenia pracovného pomeru na súde.

1. **14. 4. 2017 Veľký piatok**
2. **28. 4. 2017 – Škoda v pracovnom práve, vyučujúci: dr. Dolobáč.**

Predpoklady zodpovednosti za škodu v pracovnom práve. Všeobecná zodpovednosť zamestnanca a osobitné druhy zodpovednosti zamestnanca za škodu. Dohoda o hmotnej zodpovednosti + vzor. Všeobecná zodpovednosť zamestnávateľa za škodu a osobitné druhy zodpovednosti zamestnávateľa za škodu.

1. **12. 5. 2017 – Právo sociálneho zabezpečenia, vyučujúca: dr. Žuľová**

Úvod do práva sociálneho zabezpečenia. Systém sociálneho zabezpečenia v SR. Študent v systéme sociálneho poistenia. Študent v systéme zdravotného poistenia. Študent – rodičom a štátne sociálne dávky. **Vyhodnotenie splnenia podmienok absolvovania predmetu.**

**Odporúčaná študijná literatúra:**

1. HUČKOVÁ, R. a kol. Právne minimum – súkromnoprávne aspekty. UPJŠ v Košiciach, 2015.
2. BARANCOVÁ, H.- SCHRONK, R.: Pracovné právo, Sprint dva, Bratislava, 2016.
3. BARANCOVÁ, H.: Zákonník práce. Komentár. 4. vydanie, Praha: C.H. Beck, 2015.
4. ŽUĽOVÁ, J.. BARINKOVÁ, M., DOLOBÁČ, M.: Pracovné právo v poznámkach s príkladmi. Wolters Kluwer, 2015.
5. Dolobáč, M. a kol.: Vybrané otázky sociálneho práva Európskej únie. Košice: UPJŠ, 2012.
6. Galvas, M.: Pracovní právo. 300 otázek a odpovědí. Vyd. Computer press, 2008.
7. Hodálová, I. a kol.: Prípadové štúdie z pracovného práva a práva sociálneho zabezpečenia. Plzeň: Aleš Čenek, 2011
8. KMEC, J. a kol.: Evropská úmluva o lidských právech. Velké komentáře. Praha: C. H. Beck, 2012.
9. Matlák, J. a kol.: Právo sociálneho zabezpečenia. 2. doplnené a rozšírené vydanie. Plzeň: Aleš Čeněk. 2012.

**Podmienky hodnotenia**

**Pracovné právo a právo sociálneho zabezpečenia**

Podmienkami úspešného absolvovania predmetu Pracovné právo a právo sociálneho zabezpečenia je:

1. absolvovanie 50% predpísaných seminárov v zmysle syláb
2. úspešné absolvovanie záverečného hodnotenia, ktorým sa rozumie získanie 8 bodov z 15 bodového testu.

V Košiciach, január 2017

JUDr. Marcel Dolobáč, PhD.

vedúci katedry